રવિવારે વહેલી સવારે યોજાયેલી આ ઈવેન્ટમાં વિવિધ વર્ગ અને વયજૂથના સાઈકલસવારો મોટી સંખ્યામાં ઊમટી પડ્યા હતા. પ્રોફેશનલ રાઈડર્સ ઉપરાંત અનેક ગૃહિણીઓ, બાળકો, વરિષ્ઠ નાગરિકો વિવિધ સ્પર્ધાઓમાં ભાગ લેવા માટે ખૂબ જ ઉત્સુક જણાતા હતા. સાઇકલસવાર માટે સુગરફ્રી સાઇક્લોથોન અમદાવાદ ૨૦૧૬માં પાંચ કેટેગરી હતી – ચેમ્પિયન્સ રાઇડ (૧૦૦ કિમી), ચેલેન્જર્સ રાઇડ (૫૦ કિમી), ગ્રીન રાઇડ (૧૪ કિમી), ફેશન રાઇડ (૫ કિમી) અને કિડ્સ રાઇડ (૨ કિમી). ૧૦૦ કિમીની ચેમ્પિયન્સ રાઈડના વિજેતાને રૂ. એક લાખનું ઈનામ આપવામાં આવ્યું હતું.